Hvað er Mormónsbók?
Mormónsbók er innblásin ritning sem er ætlað að veita okkur leiðsögn í lífinu og efla samband okkar við Jesú. Hver er uppruni þessa nafns? Fyrir hundruðum ára tók forn spámaður að nafni Mormón saman heimild um þjóð sína. Svo vildi til að fólkið tókst á við fjölda sömu áskorana og við gerum og, eins og við, fann það styrk þegar það snéri sér að Jesú Kristi. Á okkar tíma er gert ráð fyrir að Mormónsbók sé lesin samhliða Biblíunni, til að komast nær Guði og skilja betur hina miklu elsku hans til okkar.
Mormónsbók hefur, líkt og Biblían, marga höfunda. Hún er safn dagbóka og söguheimilda sem gengu frá einum höfundi til annars á um þúsund ára tímabili. Fyrsti höfundurinn er Nefí, sem fór frá Jerúsalem með fjölskyldu sinni árið 600 f.Kr. og kom til Ameríku. Nefí fékk yngri bróður sínum heimildina, sem svo fékk syni sínum hana. Hver höfundur lét ætíð heimildina í hendur einhvers sem hann treysti. Mormón var sá spámaður sem tók allar heimildirnar saman í eina bók. Af þeim sökum er bókin nefnd Mormónsbók.
Árið 1830 var Joseph Smith leiddur að þessum fornu heimildum og hann þýddi þær með krafti Guðs.